Γιουβαρλάκια

Τα γιουβαρλάκια είναι φαγητό που συναντάμε στην ελληνική κουζίνα.

Περιγραφή
Η συνήθης παραδοσιακή συνταγή ανά την Ελλάδα, γίνεται κατά βαση με μείγμα που περιλαμβάνει κιμά (χοιρινό, μοσχαρίσιο ή ανάμεικτο) και με ρύζι, κρεμμύδι, μαϊντανό, ελαιόλαδο, αλάτι και πιπέρι. Το μίγμα χωρίζεται σε σφαιρίδια σαν κεφτέδες λόγω του σφαιρικού σχήματος χρησιμοποιείται περισσότερο κρέας., τα οποία τοποθετούνται στην κατσαρόλα και σιγοβράζουν σε χαμηλή φωτιά για να μη διαλυθούν, περίπου για 45 λεπτά της ώρας. 

Τέλος, προστίθεται αυγολέμονο το οποίο προκαλεί πήξη των ζωμών του κρέατος και δίνει χαρακτηριστική όξινη γεύση. Σε κάποιες περιπτώσεις διαλύεται κορν φλάουερ μέσα στο αυγολέμονο και αυτό βοηθάει περισσότερο στο χύλωμα και δεν αφήνει το αυγό να κόψει, γιατί το άμυλο που έχει το κορν φλάουερ δεσμεύει και προστατεύει την αλβουμίνη (την πρωτεΐνη του αυγού). Για να μη κόψει το αυγολέμονο πρέπει να αραιώνεται σταδιακά με ζωμό μέτριας θερμοκρασίας, και ανακινείται μαζί με το φαγητό στην κατσαρόλα. Σερβίρεται καυτό, ή ξαναζεσταμένο και τρώγεται χειμώνα και καλοκαίρι. Συνοδεύεται από ψωμί.

Ετυμολογία
Η ονομασία γιουβαρλάκια (σπανίως και γουρβαλάκια ή γουβαρλάκια) είναι γλωσσικό δάνειο και σημαίνει στρογγυλός στα τουρκικά (yuvarlak, ή yuvarlak köfte).

Σημειώσεις

Πηγές

 Εξωτερικοί σύνδεσμοι 


Κατηγορία:ελληνική κουζίνα
Κατηγορία:κυπριακή κουζίνα
Κατηγορία:τουρκική κουζίνα
Κατηγορία:Τουρκικές λέξεις και φράσεις
Κατηγορία:Σούπες